ming030890/wiki-yue-high-quality huggingface dataset:
坑口文曲里公園

坑口文曲里公園係香港一個公園，喺新界坑口文曲里，環保大道同昭信路交界，近新寶城同海悅豪園，行政上歸西貢區。園地面積1.9公頃，預算一億三千萬港元。二〇一一年十月開張，歸康樂及文化事務署管。
公園地底係港鐵將軍澳綫將軍澳站同坑口站之間嘅軌道。
公園英文寫做Hang Hau Man Kuk Lane Park。

設施
園景花園，瀑布、池塘，山仔。
入口門廊
有蓋廣場
人造草地滾球場
長者健身角
輔助設施，如辦事處、洗手間、更衣室。
公園入口
石景園
洗手間外休憩空間
長者健體園地
棋藝角
夜景
商朝

商，又叫殷或者殷商等，係中國古代一國。以中國斷代史計，係一個王朝，叫商代或商朝，上承夏朝，下接周朝。因為年代久遠，現時學者對殷商嘅確實年期無共識，一切都係推斷當中。傳說中商嘅始祖係契，但睇返現存甲骨文所推斷，殷商立國始祖係上甲，即係《史記》殷本紀嘅微。到咗約莫公元前1600年，商王大乙（即係太乙，名唐，《史記》嘅天乙或湯），滅咗夏。經歷五百幾年，約莫響前1046年1月20號，畀周武王姬發滅咗。
商係中國各古國之中，最早留有文字記錄一國，當時文字家下叫甲骨文，響牛骨或者龜殼占卜刻字來。另外亦有青銅器嘅金文。令中國信史由周代推至商代。

考古
西方學者一般認為，夏朝嘅存在冇確鑿嘅證據，因此只屬傳說；中國嘅第一個朝代應該係商朝。按照佢嘅文明標準，中國嘅文明史只可以由盤庚遷殷開始計，得3000年。呢度指出，呢啲學者嚮20世紀上半葉、殷墟遺址被發現之前，同樣認為商朝只係一個傳說中嘅王朝。但殷墟出土嘅甲骨文印證咗史記所載商王世系表，故此商朝嘅存在再冇爭議。偃師二里頭文化嘅考古成果對夏朝嘅存在提供咗支援性證據。嚮被普遍睇作蠻夷之地嘅非中原地區，以成都、廣漢為中心、以青銅器聞名嘅三星堆文化，亦創造咗不亞於中原商朝嘅高度文明，距離而家有4000年咁耐。[未記出處或冇根據]

概況
夏代末年，夏王室內政不修，外患不斷，桀即位後不思改革，驕奢淫逸，四方諸侯紛紛背叛。西元前1600年左右，商部落首領湯聯合其他部落消滅夏王朝，建立商朝。商始定都於亳（今河南商丘），夏亡後都城西遷，繼續叫亳（今河南偃師）。
商湯立國後，採用咗「寬以治民」嘅政策，嚮賢臣伊尹同仲虺嘅輔佐下國力日益強盛。商湯死後，因為個仔大丁早死，由大丁細佬外丙繼位；外丙死後，佢細佬仲壬繼位；仲壬死後，又以大丁個仔太甲繼位。太甲即位三年，因暴虐無德俾伊尹放逐桐宮。太甲住喺桐宮三年，悔過自責，伊尹接返太甲兼還政。後世權臣廢立皇帝稱「行伊尹、霍光之事」。
商代前期多次遷都，到盤庚在位期間定都於殷（今河南安陽），並固定落嚟，從此商朝又叫殷朝。盤庚遷殷以後，商朝社會經濟進一步發展。直至武丁即位之後，商四出討伐，征服咗周圍好多小國，擴大領土，商朝達到全盛時期。
武丁死後，商朝逐漸衰落。商代最後一個王帝辛（紂王）對開發中國東南，對淮河流域同長江流域嘅經濟文化交流有好大促進；但由於連年發動戰爭同埋大規模噉起瓊宮瑤台，大大耗費社會嘅人力同埋錢，令社會矛盾激化，周武王聯合羌、髳、盧等部落，一齊打紂，一直打到朝歌（今河南鶴壁市淇縣）。班奴隸唔肯為荒淫無度嘅紂王賣命，紛紛倒戈，牧野之戰後，紂王自焚，商朝從此滅亡，周王朝建立。

疆域
商朝嘅勢力範圍東至大海，西至陝西省西部，東北去到遼寧省，南至江南一帶（唔包括四川雲南貴州等西南地區），係當時世界上一個大國，但主要治理區域重係中原一帶。建都亳（今山東省曹縣以南地區），曾經搬過幾次，後來盤庚遷都殷（今河南省安陽小屯村），因此商都被稱為殷。

政治狀況
商王朝建立咗一套比較完整嘅國家機構。中央分設管理政務嘅卿事寮同埋主持祭祀嘅太史寮二大機構。地方用侯、邦伯加強各地嘅統治，重有大批宮廷侍衛。同時商朝王室重掌握住大批武器同軍隊，貴族重設立咗殘酷嘅刑法同埋監獄。另外，重用宗教觀念來鞏固統治地位，商王甚至自稱係上帝嚮人間嘅代表，將神權同埋王權結合。

農業
商朝嘅農業比較發達，可以用多種穀類釀酒，已經可以鑄造精美嘅青銅器同埋燒制白陶。由於交換嘅發達，已經出現早期嘅城市，係當時世界上文明發達嘅國家，由於商王朝商業嘅發達，同周邊國家經濟貿易往來好多，今日商人一詞，源自當時周邊國家對商朝國人嘅稱呼。農業係最重要嘅經濟部門，農田有比較整齊嘅規劃，農作物種類有黎、粟、稻、麥，發明咗中耕；有蠶桑經營，紡織業有所發展；商代除有六畜外，重馴養象，畜牧業相當發達。

科學技術
商代開始初步掌握冶鐵技術，製陶業、商業都好興盛。商代甲骨文嘅發掘，證明商代嘅文字發展已經經歷咗一段漫長嘅時期。天文曆法比夏代進步，天象學上都有新嘅發現，啲人發現咗火星、彗星，此外重有數學同埋疾病嘅記載，音樂嘅成就好大，出現了專習音樂、舞蹈嘅樂人；雕塑係商代工奴最突出嘅工藝成就。

帝辛受帝乙嘅仔
注1：甲骨文亦作唐，司馬遷嘅《史記》中叫天乙或湯。
注2：《史記》中叫太丁、太甲、太庚、太戊。
注3：《史記》中叫外丙、外壬。
注4：甲骨文冇呢兩個王嘅名。
注5：《史記》中叫河亶甲、沃甲、陽甲。
注6：《史記》中叫祖乙、祖丁、祖己、祖庚、祖甲。
注7：武丁稱之為父甲、父庚、父辛、父乙。
注8：《史記》中叫盤庚。
注9：《史記》中叫仲丁、庚丁、太丁。
注10：甲骨文亦叫文武丁。
注11：《史記》中未即位，但甲骨文就有。
注12：《史記》同甲骨文關於呢兩個王兄弟長幼順序相反。
注13：《史記》中河亶甲係外壬細佬，祖乙係河亶甲嘅仔。
注14：《史記》乙太戊係中宗，另乙太甲係太宗，武丁係高宗。
商埠

商埠，又叫通商口岸，係一個國開放同其他國通商做生意嘅地方。大清同日本江戶幕府舊時行鎖國政策，歐洲列強逼佢哋簽唔平等條約，開商埠做生意。
商場盪失路技巧

商場盪失路技巧（英文：Lost in the mall technique）係有關記憶植入嘅一個心理實驗。呢個實驗指出，做記憶植入嗰陣話俾個受試者聽「某位年紀大過佢嘅親戚當時都在場」會明顯提高成功噉創造假記憶嘅機率，即係話
就噉講件假記憶俾受試者聽；
講件假記憶俾受試者聽之餘，仲（呃佢）同佢講話佢嘅一位長輩（阿爸阿媽或者第啲年紀大啲嘅親友）當時都在場；
喺情況 2 裏面，受試者真係出現假記憶嘅機率明顯高啲。
呢種技巧之所以叫呢個名，係因為第一次做呢種技巧嗰場實驗用嘅假記憶係「細個嗰陣喺商場盪失路」。
商學

商學（粵拼：soeng1 hok6；英文：business studies）係指一啲教學生點樣打理生意同埋做相關事務嘅學科。喺好多國家同地區，商學都係高中會教嘅知識，而且大學一般亦都會開設商學方面嘅課程。

領域
睇埋：工商管理
一般嚟講，商學正路會包括以下呢啲領域：
經濟學：專研究貨品同服務嘅生產、消費同埋分配；經濟學嘅研究範疇包括個體人類嘅行為同互動，以至成個經濟體嘅運作，好興用數學模型嚟模擬經濟個體（個人以至企業呀噉）點樣做決策，用嚟對經濟現象作出預測。
管理學：專研究組織要點管，當中「組織」可以係一間企業、一個非牟利機構或者一個慈善團體都得；管理學旨在考慮點安排一個組織嘅各種資源（包括財力、物力同人力等），務求令個組織達到目的，途中要諗到應變管理（幫個組織改變自身嚟適應外界形勢）、風險管理（測量同評估風險）同埋績效管理（監督個組織嘅人員同工作團隊）等嘅多個課題。
市場學：專研究點樣吸引人買自己產品；途中會考慮到定價策略（要估消費者肯出幾多錢買）、分銷（要諗件產品要點送到去啲客嘅手上）同埋宣傳（指要確保消費者知件產品存在，同知道件產品掂）等嘅課題。
會計學：專研究點樣量度、處理同傳達有關經濟物體（例如一間企業）嘅財務資訊；簡單嘅例子有紀錄住間企業嘅經濟活動（生產咗幾多嘢、使咗幾多錢做研發同埋賺咗幾多利潤... 等等），並且將呢啲資訊講俾股東等嘅人員知。
金融學：專研究點樣分配同用錢以及投資；喺個人層面，金融學可以包含個人理財，幫個體投資者思考「啲錢要點打理，先可以令自己嚿儲蓄愈碌愈大」噉嘅問題，而喺企業層面，金融學會思考（例如）點樣用股票同間企業籌募資金。
資訊系統（IS）：專研究用資訊科技喺一個組織入面收集、處理、儲起同散佈資訊；簡單嘅例子，有研究點樣用數據庫儲住商業上有用嘅數據，仲有係思考點樣設計軟件幫管理者運用呢啲數據。
...呀噉。
商場

商場（粵拼：soeng1 coeng4）係商業建築物嘅一類，入面開設唔少鋪頭。商場有大商場同地區性商場之分，前者開嚮地標建築物處，吸引跨區遊客為主，因為租金貴，所以賣貴價貨多。大商場嘅中庭有個中央廣場，作為大型表演、展覽同市場推廣活動；地區性商場開嚮屋苑嘅樓下，賣日用品、必需品為主。
電動扶梯係而家多層商場嘅必備品
維基同享有多媒體嘅嘢：商場
商天娥

商天娥（Kiki Sheung Tin Ngor，1963年7月24號—）係香港女藝人。參加第12期無綫電視藝員訓練班，畢業之後成為無綫電視藝員，1980年代時成為當家花旦，憑著同張國榮合演嘅《儂本多情》而走紅，而1987年《季節》同1989年《義不容情》都受到注目。之後效力過亞洲電視，又重返無綫，到2014年底離開至2019年回巢。
商數

商數（quotient）係指將兩個數相除得出嘅結果。
商城

商城係中國河南信陽一個縣，總面積2117平方公里，人口74萬。
商州區

商州區係中國陝西商雒一個市轄區，總面積2672平方公里，人口55萬。
商易

商易（1929年1月—2001年11月）係中國作曲家，山東人。最多人知嘅作品係《小刀會》。2001年11月喺上海病逝，享年72歲。
天瑞路

天瑞路（Tin Shui Road）係香港新界元朗區天水圍一條路，北接天影路、濕地公園路交界，南到天湖路，全長約莫2.5公里。條路經過好多公共屋邨同屋苑，包括天耀邨、天瑞邨、天華邨、天頌苑同天恆邨等等。
維基同享有多媒體嘅嘢：Tin Shui Road
天琴座RR

天琴座RR係個喺天琴座嘅變星，距離太陽900光年。
天環廣場

天環廣場（粵拼：tin1 waan4 gwong2 coeng4；英文：PARC CENTRAL PLAZA）係中國廣東廣州嘅一間廣場兼購物中心，喺2016年3月26號開業，位置喺天河區天河路282號（天河城隔籬，天河體育中心南廣場正對面）。呢間廣場個建築樣同北京嘅鳥巢同埋水立方有啲似。

史
呢間廣場嘅前身係宏城廣場，但廣場喺2009年6月30號因為租期期滿而停業，重喺當年7月1號開拆。清拆之後，笪地變成公園同廣州亞運會用地，直到2012年2月，香港新鴻基地產出錢買低原先宏城廣場塊地，嚟起間新嘅廣場，但至於個名喺嗰時重未知。原先計劃廣場會喺2014年聖誕節期間起好，但因為種種原因，到2015年6月都重喺度起緊。2015年12月28號，新鴻基地產正式宣佈間廣場個名做「天環 PARC CENTRAL」。2016年1月，廣場正式起好，蘋果公司零售舖亦殺埋入嚟，但其它部位重喺度搞緊裝修，直到2016年3月26號正式開業為止。
天理大學

天理大學（天理大学）係日本一間私立大學，喺奈良縣天理市，1949年創校。
天理大學係日本楔位文，重未完成，麻煩你幫手補充內容。
天琴座

天琴座（Lyra）係家下八十八西洋星座之一。佢響天球北部，佔天球面積286平方度。地球北半球來講，天琴座係夏天嘅星座，即係夏夜會見到。肉眼可以睇到嘅星，約莫45粒到。有一到四等星9粒，即係有1等星1粒、3等星2粒、4等星6粒。

史
天琴座係古希臘托勒密所編嘅托勒密48星座之一。
天瑞站

天瑞站係香港輕鐵嘅車站之一，代號460，屬於單程車票第4收費區（向天逸方向係最後一個屬於單程車票第4收費區嘅車站）。呢個站為天瑞同埋周邊地區居民提供服務。

歷史
1993年天水圍首期支線通車嗰陣，本站係終點站，直至1995年3月26號天水圍支線延長到天水圍總站（而家叫天榮站）之後，變成天水圍嘅車站中其中一個中途站。
天瑞體育館

天瑞體育館，香港室內體育館之一，喺天水圍天瑞路七號，英文叫Tin Shui Sports Centre。行政上歸元朗區。設施有籃球場、排球場、羽毛球場、手球場、乒乓球檯、活動室、健身室、兒童遊戲室。
館二〇〇七年六月二十四號開張。歸康樂及文化事務署管。
垃圾袋

垃圾袋係用嚟裝垃圾嘅膠袋，通常套落垃圾桶入面用，清理垃圾桶時就好方便。垃圾袋好多時都係黑色，方便識別，而且唔可以太薄，否則容易穿窿。
垃圾分類

垃圾分類（粵拼：laap6 saap3 fan1 leoi6）係將垃圾分成「可回收利用」同「不可回收」呢兩種類，一般喺生活垃圾範圍比較多。正因爲人類每日嘅日常生活都有大量生活垃圾出嚟，加上未經過分類回收再利用嘅垃圾而造成環境污染問題一直成爲環保界最熱門嘅話題之一。
家下喺唔同國家或地區都有唔同嘅垃圾分類制度。

中國大陸
中國大陸從2017年3月18號開始，受到國家發展改革委同埋住房城鄉建設部制定嘅《生活垃圾分類制度實施方案》嘅影響，重計劃到2020年底基本搞到垃圾分類嘅相關法律法規同标准，重計劃喺直轄市、省會城市、計劃單列市同埋其它第一批生活垃圾分類示範城市先實施生活垃圾強制分類。直到2019年6月，包括國家住房同埋城鄉建設部在内嘅9部門印發咗通知，話到2020年，喺中國大陸啲重點城市入面必須要有垃圾分類，重要喺其它地級市至少必須有一條街道有強制垃圾分類。而垃圾分類工作直到2025年分佈到冚唪唥嘅地級市範圍。

香港
香港嘅「垃圾暨廢物回收箱」
香港自1990年代開始有自願嘅垃圾分類制度，政府響街頭設置三色回收箱去收垃圾，叫「藍廢紙、黃鋁罐、啡膠樽」，2008年修訂做「藍廢紙、黃金屬、啡塑膠」，另外有啲地方有玻璃回收箱。不過呢個垃圾分類制度一路以嚟唔係強制嘅。

日本
日本從1950年代開始經歷咗高速嘅經濟發展之後，喺橫濱最先搞垃圾焚燒政策嚟處理生活垃圾。隨住經濟發展同生活質素提高，由於部份垃圾出現難點著同燒淨灰渣嘅問題，而產生咗「係唔係要搞垃圾分類」嘅講法。喺1990年代，政府爲咗應對日益嚴重嘅垃圾污染問題，加上有必要減少伴隨出現嘅垃圾亂倫分類現象而開始搞垃圾分類制度。
當地嘅垃圾回收時間都有唔同。其中喺不可燃垃圾方面，有部份城市一個月回收一到兩次；而可燃垃圾一般喺每個禮拜出現一到兩次拎出去島垃圾處理廠做焚燒處理。而垃圾處理廠一般唔收有害垃圾。

德國
喺西德政府时期，1961年成立咗負責專門搞垃圾分類工作嘅機構，即使係1990年兩德統一之後都一樣繼續搞。當地亦搞咗一套比較成熟嘅垃圾分類制度：
垃圾焚化

垃圾焚化係種處理固體廢物（垃圾）嘅方式，用燃燒方式將佢變成灰，令佢嘅體積大幅減少。處理垃圾焚化嘅設備叫垃圾焚化爐。
垃圾費

垃圾費又叫垃圾稅，一般專指垃圾按量收費（英文：Pay as you throw），係指政府根據垃圾棄置量向棄置者徵收處理費用。家陣垃圾費喺世界一部份地方實施，以亞洲為例包括日本、南韓同中華民國臺灣等等。
垃圾堆填區

垃圾堆填區係埋垃圾嘅地方。堆填區係有規劃、有系統咁處理垃圾。
垃圾堆填區，垃圾唔係等出口運去外國，又唔係等火化，只係堆嚮度等自然分解。
垃圾桶

垃圾桶，又叫垃圾箱，係裝垃圾嘅容器，通常係圓筒形或者四方形，用膠或者金屬做，入面笠住個大膠袋。
垃圾洲

垃圾洲（英文：Lap Sap Chau），係香港嘅一個島，地區行政上屬西貢區，位置喺西貢市對開嘅西貢海海面，大洲以南，棺材排、羊洲以北。
垃圾洲上並無居民住。
垃圾債券

垃圾債券（Junk bond）又叫做高收益債、劣等債券，係信用評級甚低嘅債券。垃圾債券係由商業信用能力不足嘅中小企業、新興企業或者有呆帳紀錄嘅公司所發行。呢啲垃圾債券商業風險高，需要透過提高債券利息嚟吸引投資者。
垃圾債券源自美國，1980年代中係垃圾債券市場嘅鼎盛時期。米高·米爾肯被封為「垃圾債券之王」，佢當年曾靠銷售垃圾債券一年賺到5億美元，係當時華爾街最高嘅個人所得。

關於投資垃圾債券嘅投資者
一般嚟講，垃圾債券主要嘅投資者都係機構投資者，例如退休基金、共同基金、銀行同埋保險公司等，而一般散戶要投資呢啲債券，好多時都會經過共同基金 。
大良

大良，原名係太艮，花名係鳳城（鳳山），係喺廣東順德嘅一個市鎮，明景泰三年(1452年)開始做順德縣治，亦就一路做咗順德嘅管治中心，而家係街道建置。
由於順德擴權（中文：順德擴權），大良比一般街道權力更大。

名
大良據話係因古太艮海峽，而得名嘅。後因太艮豎寫，就改成大良個名。

史
明景泰年間黃蕭養起義，明廷鎮壓咗起義之後，為咗加強管治就創建咗順德縣，隸屬廣州府，縣治就設喺原先黃蕭養起義嘅根據地太艮。

特產
大良牛乳
炒鮮奶
雙皮奶
大良野雞卷：用豬網油包住野雞肉片，捲起身再炸。
順德拆魚羹
釀鯪魚
大良崩紗
大芬站

大芬站係深圳地鐵3號線一個站，喺龍崗大道近匯福花園城。個站2010年12月28號啟用。
大花紫薇

大花紫薇（粵拼：daai6 faa1 zi2 mei4；學名：Lagerstroemia speciosa，英文名：Queen Crape Myrtle, Pride of India）；第個名係洋紫薇（joeng4 zi2 mei4）；舊名係大葉紫薇（daai6 jip6 zi2 mei4）；佢係千屈菜科紫薇屬嘅落葉喬木。原產地喺印度、中國同澳洲。而家喺印度、斯里蘭卡、澳洲、馬來西亞、越南、菲律賓同中國嘅廣東、廣西、福建入面都可以搵到佢。
大花紫薇係印度馬哈拉施特拉邦嘅邦花。喺上座部佛教（南傳佛教）裏面代表開悟（Enlightenment）。

名
中文名舊時叫開大葉紫薇，不過1990年代後期就逐漸改叫大花紫薇，原因未明。有香港傳媒引述傳聞，話改名嘅原因可能係要避開嗰陣時嘅當紅豔星葉子楣個名，不過呢個講法就無從查證。

樣
樹皮：灰，平滑。
葉：互生或對生、長橢圓形或蛋形；葉片巨大
花：比較大，紫紅、淡紅或紫，通常喺枝頭生出一串串花（圓錐花序），每年5～8月開花。
果：波形到倒立嘅圓角長方形，入面有好多籽。

行道樹
喺香港，由於市花洋紫荊容易喺打風落雨嘅時候折斷，而且不育，種植同護理成本高昂，故此政府廣泛種植大花紫薇作為行道樹嘅替代品。
大花紫薇嘅外型、花嘅顏色都同洋紫荊相似，而且比較粗生，形態一年四季都有變化（何如結果、紅葉、落葉等等）。
大花紫薇唔單止可以俾人睇，甚至可以用嚟做藥都得。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
大花紫薇嘅根同葉都可以入藥，佢有降血糖、去瘡同解毒嘅功效。

有關嘅書
《樹影花蹤－九龍公園樹木研習徑》，香港園藝學會 著，天地圖書 出版，2005年4月。106-109頁。ISBN 988211147-5。
大艙

大艙，又寫大倉，係大洋船最底幾層船艙。主要用來載客，船飛係最平。
坐喺大艙嘅客，叫大艙客。
大良牛乳

大良牛乳，又叫做金榜牛乳，係一種原產喺順德大良金榜村（而家金榜居委會）嘅白色圓狀薄片水牛奶製成品，順德美食之一，有「東方芝士」嘅稱號。因為佢嘅圓片形狀，所以又叫金榜牛奶餅。大良牛乳喺明朝發明，味道有啲咸，有啲甜，可以加喺粥同飯度。除咗大良，東南亞好多華人嘅聚居地都有生產。

整法
將水牛奶同醋分別㷫到暖暖地，將一羹水牛奶加1/3杯醋入面，牛奶會凝（粵拼：king4）埋，再用模壓成扁平薄片，同時將醋瀄出來。整好嘅牛乳片要放落海鹽水道浸四個鐘。
大航海時代

大航海時代（英文：Age of Discovery）係歐洲史嘅一個時代，指由15世紀至17世紀嘅時期。喺大航海時代嗰陣，歐洲諸國嘅船隊行勻世界各地嘅海，發現咗好多新嘅貿易路線同貿易夥伴。
大船

《大船》係中國歌手鞠紅川嘅歌。由孫海倪填詞同作曲。隻歌喺2019年1月4號發行。
大良造

大良造，係古代大中華嘅一個官爵稱號。
喺戰國初係秦國嘅最高官職，係掌握著軍政大權。到咗商鞅變法嘅時候，商鞅為咗獎勵啲軍功俾人，就整咗個二十等爵制，其中將大良造列到第十六級，亦叫做大上造。到咗秦惠王十年（前328年），仿效中原啲諸侯國制度，加設咗相國一職掌握軍政大權之後，大良造就轉咗做爵名用，沿用到漢王朝。
秦國嘅一啲有立過軍功嘅名臣，都獲封過做大良造，譬如係商鞅、公孫衍、白起等。
噶瑪蘭族

噶瑪蘭族係臺灣原住民嘅其中一個族群，主要分佈喺臺灣東部，總人口大約千四人。
噸

噸（ton）係英制嘅質量單位，使用嘅地區主要係英國、美國同前英國殖民地國家。
同公制嘅公噸（tonne）唔同。
噸又可以分為長噸（long ton）以及短噸（short ton）。
長噸：英國常用啲，即英國人講嘅噸（ton）。
短噸：美國常用啲，又叫美噸。
用「長噸」、「短噸」咁叫唔會咁易撈亂。

單位換算
1 長噸 = 2,240 磅。
1 短噸 = 2,000 磅。
公制換算
1 長噸 = 1.0160469088 公噸 = 1016.0469088 千克；同公噸差唔夠 2%。
1 短噸 = 0.90718474 公噸 = 907.18474 千克。
嚈噠

嚈噠人位置圖西元500年，嚈噠帝國極盛疆域。

而家屬於
 阿富汗 中華人民共和國 印度 伊朗 哈薩克 吉爾吉斯 巴基斯坦 塔吉克 土庫曼 烏茲別克
嚈噠（粵拼：jip3 daat6，大夏文：ηβοδαλο），係晚古典時代西域嘅一個遊牧民族。
噴霧樽

噴霧樽，又叫霧化噴樽，簡稱噴樽，係種用嚟噴出氣霧嘅裝置，一般設計都係㩒住頂頭個掣就會噴出。
基伏湖

基伏湖係東非大裂谷入面一個湖，喺剛果民主共和國同盧旺達邊界，面積有2,700平方公里。
基佬

同性戀「gay」嘅發音似粵語「基」嘅發音，所以喺字幕上一般採用「基」字嚟代替「gay」字，同埋粵語嘅「佬」字代表男人，所以有「基佬」呢個詞。後尾隨「同志」嘅概念一同傳播，粵語詞彙「基佬」使用範圍擴大到成個大中華地區。
有套荷里活電影《斷背山》係講兩個男人嘅愛情故事，所以有啲人會用「斷背」呢個詞嚟形容基佬。
留意：「基佬」呢個詞包含貶意嘅成分，最好都係用返「男同性戀」
基什孔豪洛什

基什孔豪洛什（Kiskunhalas），係匈牙利巴奇-基什孔州嘅一個城鎮，人口2.9萬。
基克拉澤斯

基克拉澤斯（希臘文：Κυκλάδες）係愛琴海南面嘅一個群島。
基倫韋斯活特

基倫韋斯活特（英文：Keiren Westwood，1984年10月23號—）係愛爾蘭足球員，司職守門員。
基利·湯臣

（英文：Klay Thompson；1990年2月8號—），全名叫基利·亞歷山大·湯臣（Klay Alexander Thompson），係美國嘅籃球員，而家效力緊NBA嘅金州勇士。曾經係華盛頓州立大學籃球隊嘅成員，亦係NBA前球員麥卡爾·湯臣嘅仔。喺2011年NBA選秀大會入面俾金州勇士喺第一輪揀中咗。佢同隊友史提芬居里一齊，由於射三分波比較多，所以俾媒體合稱為「浪花兄弟」。
喺2015年1月23號對沙加緬度帝王嘅比賽入面，湯臣破咗聯盟嘅紀錄，成為「單節最多三分球命中」（9射9中）同埋「單節最高得分」（37分）嘅球員。佢喺嗰場比賽亦都平咗聯盟「單節最多入球」（13球）紀錄。
湯臣2015、2017同2018年跟隨金州勇士攞到NBA總冠軍。2019年NBA總決賽第六場左腳十字韌帶撕裂，成個2019-20賽季冇得打。2020-21賽季開始前輪到右腳跟腱斷裂，加埋超過兩個賽季冇得打。
外池大亮

外池大亮（1975年1月29號—）係日本足球員，司職前鋒，效力過湘南比馬，橫濱水手，大宮松鼠，甲府風林，廣島三箭，及山形山神。
外海中學

外海中學（英文：Waihai Middle School）， 又稱五邑大學第一附屬中學，亦可以簡稱邑大附中或外中，其黨委書記為陳堯。
外海中学地图位置

歷史
外海中學原本係外海民辦初級中學。
1969年改名為外海高級中學，校址設立在新會農業技術學校（中專）內，當時僅有兩個班。
1970年8月，外海農業中學與外海高級中學合併，改名為 ｢外海中學｣。
1974年9月，校址移至赤嶺山腳，新建校舍，只招高中生。
1977年底，學校由江門市管轄，1978年9月改為完全中學，1992年外海五昌中學併入外海中學。
2019年6月11日与五邑大学合作办学挂牌成立五邑大学第一附属中学。

辦學特色
學校把为以德育為首，以教學質素為中心，全面推進素質教育为作為辦學理念。 根據外海 ｢文化之鄉｣ 嘅地方特點，學校把音體美和信息技術教育作為特長科目。。
外滿洲

外滿洲（粵拼：ngoi6 mun5 zau1；俄文：Приамурье，拉丁化：Priamurye，俄文意思係“外黑龍江”），又叫外東北（ngoi6 dung1 bak1）、俄屬滿洲（ngo4 suk6 mun5 zau1），係外興安嶺南面、烏蘇里江東面嘅地方，即係東北三省（內滿洲）東北，包括江東六十四屯同庫頁島，夾埋有百幾萬平方公里。

史
呢笪地方響1689年大清跟沙俄簽《尼布楚條約》時係全歸大清，但係1858年同1860年兩國先後簽《璦琿條約》同《中俄北京條約》之後，就變咗全歸沙俄。到2001年中共同俄羅斯簽《中俄睦鄰友好合作條約》，中方正式完全放棄外滿洲領土要求。
外溫動物

紅線代表空氣溫度。紫色線代表蜥蜴既體溫。綠線代表洞穴既基礎溫度。蜥蜴係外溫動物，佢利用行為適應既方式嚟控制體溫。佢哋根據外面既溫度嚟調節自己既行為；天氣暖既時候，佢哋會走出洞穴，喺必要時會返番洞穴。
外溫動物（英文：ectotherm，嚟自希臘文：ἐκτός／ektós意思係「外部」同 θέρμη／thermē 意思係「熱」），通常又叫做「冷血動物」 ，係一種內部生理熱源相對比較少既動物，佢哋既體溫控制方面唔重要性 。呢啲生物體（例如青蛙）依賴環境熱源；咁樣做，佢哋就能夠用好低既新陳代謝率而唔會影響佢哋既生存。
其中一啲動物生活喺溫度幾乎固定既環境嗰度，例如典型既深海區域，所以可以被視為恆溫既外溫動物。相反，喺溫度變化好大，大到足以限制其他外溫動物既生理活動既地方，好多外溫動物物種會習慣搵外部熱源（太凍既時候）或者避暑（太熱既時候）；例如，除了一系列既行為溫度調節機制之外，好多爬行動物仲會用曬太陽，或者係太熱既時候搵陰涼既地方，嚟到調節體溫。
同外溫動物相反，內溫動物，好多時候主要喺依靠內部新陳代謝過程產生熱量，而中溫動物（mesotherms）就用中間策略。
由於動物用既溫度控制方式有兩種以上，所以以前既術語「溫血」（warm-blooded）同「冷血」（cold-blooded）已經唔再喺科學術語，不過一般人仍然有啲繼續咁用。

適應
唔同既行為模式令到某啲外溫動物能夠喺一定程度上調節體溫。 為咗取暖，爬行動物同好多昆蟲​​會搵陽光充足既地方，而且會用盡方法將自己暴露喺太陽之下。喺有害既高溫之下，佢哋會搵陰涼既地方或者涼爽既水。喺天寒地凍既時候，蜜蜂迫埋一齊嚟減少熱量流失。蝴蝶同飛蛾會調整翅膀既方向，用最大既受熱翼面積，曬太陽，喺起飛之前，盡量積聚多啲熱量 。群居毛毛蟲，例如森林帳篷毛毛蟲（forest tent caterpillar）同美國白蛾（fall webworm），都喺用一大群一齊曬太陽既辦法嚟調節體溫。 好多飛行昆蟲，例如蜜蜂同大黃蜂，亦會喺飛行之前，用低幅度振動飛行肌肉既方式，喺啲翼無大幅度活動既情況之下，嚟提高佢哋既內部溫度。 呢種內溫活動就係點解咁難一致咁用「變溫性」（英語：Poikilothermy）同「恆溫性」（Homeothermy），同埋「變溫動物」（英語：Poikilotherms）同「恆溫動物」（Homeotherms）等既呢啲生物學術語。
除咗行為適應之外，生理適應（physiological adaptations）亦都對外溫動物調節體溫有幫助。潛水爬蟲類透過熱交換機制保存熱量，嚟自皮膚既冷血喺身體核心向外流動既血液嗰度吸收熱量，重新利用同保存一啲本來可能會浪費咗既熱量。牛蛙既皮膚喺炎熱既時候會分泌更多既黏液，透過蒸發呢啲黏液，可以實現更好既冷卻效果。
喺好凍既時期，一啲外溫動物會進入蟄伏狀態，新陳代謝會減慢，或者喺某啲情況之下，例如林蛙，佢哋係會實際上停止咗新陳代謝。呢種蟄伏狀態，可能會持續一整晚，亦都可能會持續一個季節，甚至好幾年，呢啲時間既長短，取決於物種同環境。

有養爬行類動物既人，可以用紫外光燈嚟幫佢哋既寵物「曬太陽」。
中午時，美洲短吻鱷喺度曬太陽
陽光下既蛇眼蛺蝶
清涼既朝早，一條1.8m長既蛇喺度曬太陽

優缺點
外溫動物好大程度上依靠陽光之類既外部熱源嚟達到各種身體活動需要既最佳體溫，所以佢哋依靠環境條件嚟達到需要既體溫。相反，內溫動物主要依靠自身既新陳代謝活躍既器官（肝、腎、心臟、大腦、肌肉），甚至係棕色脂肪組織等專門產熱既器官嚟產生需要既溫度嚟維持幾乎固定既體溫。喺一樣既體重之下，外溫動物既代謝率通常低過內溫動物好多，所以內溫動物通常需要比較多既食物消耗，而且通常需要能量含量比較高既食物。同外溫動物既承載能力相比，呢種要求，可能會限制咗內溫動物可以生活既環境。
由於外溫動物依靠環境條件嚟調節體溫，所以佢哋通常喺夜晚同朝早表現得比較遲緩。當佢哋啱啱先喺藏身既地方出嚟既時候，好多晝行外溫動物需要喺朝早俾太陽曬下，等體溫升高咗之後，先至能夠開始正常既活動。因為呢個原因，喺涼爽既天氣之下，大多數外溫脊椎動物既覓食活動只可能喺日頭，而喺好凍既天氣之下，大多數物種根本無辦法生存到。例如，喺蜥蜴之中，大多數夜間活動既物種，例如檐蛇（壁虎），會用「等運到」既搵食策略。呢種策略唔需要好似主動搵食咁花費咁多能量，亦都唔需要用高強度既狩獵行動。不過，喺另一個角度嚟睇，「等運到」既搵食方法，可能需要等好長既時間，甚至會徒勞無功。一般嚟講，內溫動物唔能夠承受咁長既時間無嘢食，但係適當既適應，外溫動物可以等待好耐而唔會消耗太多能量。因為呢個原因，內溫脊椎動物物種對環境條件既依賴性比較小，而且喺佢哋既日常活動模式之中，形成咗更大既差異性（包括物種內同物種間）。
喺外變溫動物之中，環境溫度既波動可能會影響佢哋既體溫。呢種體溫變化叫做變溫性（英文：poikilothermy），雖然呢個概念並無得到廣泛既認同，而且呢個術語既使用量正喺度減少緊。對於輪蟲等既小型水生生物嚟講，變溫性實際上係絕對既，但係其他生物（例如蟹）有更多既生理選擇，佢哋可以走去溫度適合既地方，避免環境溫度變化，或者減輕呢啲變化既影響 。外溫動物亦可以表現出恆溫既特徵，特別係喺水生生物之中。通常，佢哋周圍既環境溫度範圍相對固定，而且由於增加體溫會消耗比較多既能量，佢哋好少會保持一個比較高既內部體溫。
外灘

外灘，又叫上海外灘，係中國上海黃浦江沿岸一區，喺大清後期到民國初期係上海嘅中心商業區，有好多西方金融機構嘅辦公大樓，嗰時係成個遠東最主要嘅金融中心，畀人叫做「東方華爾街」。中華人民共和國成立後，外資公司全部撤走，不過嗰度啲西式建築無乜點拆到，只係改做第啲用途，令嗰度嘅建築特色可以留存到今時今日。
維基同享有多媒體嘅嘢：The Bund
維基遊埠有呢篇旅遊嘅資源：外灘（英文）
外父

外父係姻親之中，男人個老婆嘅老豆，面稱岳父。而外父叫男人做女婿。
外燃機

外燃機（external combustion engine）係一種熱引擎，當中負責作功嘅流體由一個外在源頭加熱。相對內燃機。
土衞六

土衞六，又叫泰坦星（英文：Titan），係繞土星行嘅衞星。土星衞星之中最大，太陽系第二大。佢係喺1655年3月25號俾荷蘭物理學家、天文學家惠更斯發現嘅，佢亦都係繼木星伽利略衛星之後發現嘅第一粒衛星。
由於佢係太陽系裡面唯一一粒俾好厚大氣層包住嘅衞星，表面又有液態嘅嘢，所以科學家懷疑佢表面有生命嘅存在。而且，佢大氣裡面嘅甲烷可能係形成生命體嘅基礎。土衛六可以睇成係一部時光機，幫助人類去了解地球最初期狀況，了解更多地球生物係點樣嚟。
土衞十

土衞十（Janus）係土星嘅其中一粒衞星，平均直徑約莫1898公里，響1966年發現。
土衞十三

土衞十三（Telesto）係土星嘅其中一粒衞星，平均直徑約莫25公里，響1980年發現。
土衞五十三

土衞五十三（Aegaeon）係土星嘅其中一粒衞星，平均直徑約莫0.5公里，響2008年發現。
土衞五十二

土衞五十二（Tarqeq）係土星嘅其中一粒衞星，平均直徑約莫7公里，響2007年發現。
土衞十一

土衞十一（Epimetheus）係土星嘅其中一粒衞星，平均直徑約莫527公里，響1977年發現。
土衞五十一

土衞五十一（Greip）係土星嘅其中一粒衞星，平均直徑約莫6公里，響2006年發現。
土衞十七

土衞十七（Pandora）係土星嘅其中一粒衞星，平均直徑約莫81公里，響1980年發現。
土衞五十

土衞五十（Jarnsaxa）係土星嘅其中一粒衞星，平均直徑約莫6公里，響2006年發現。
土衞八

土衞八（Iapetus）係土星嘅其中一粒衞星，平均直徑約莫1469公里，響1671年發現。
夾衲

夾衲，衫一種，褸一種，着喺外面。夾衲內裡（讀里）厚身，啱天氣涼嗰陣用。有時誤寫為夾納。
英文稱之為double jacket。
夾谷氏

夾谷（粵拼：gaap3 guk1）係唐人姓氏，喺《百家姓》裏頭排第455位，依家經已冇乜人用。
呢篇夾谷氏係同姓氏有關嘅楔位文章，重未寫完嘅。麻煩你幫手充實佢。
奄美群島

奄美群島（粵拼：ngam1 mei5 kwan4 dou2；日文：奄美群島(Amami Gundō)）係西太平洋嘅群島，屬琉球群島北柵北琉球群島一部份，喺九州島南面，舊屬琉球國，而家由日本鹿兒島縣管。
夾萬舖

夾萬舖，舖一種，專造夾萬，英文叫做cabinet maker，又寫cabinetmaker，造櫃人嘅意思。
奄美機場

奄美機場（粵音：am1 mei5 gei1 coeng4）係喺日本九州地方嘅一個機場，喺1964年嗰陣起好兼且開放畀人用嚟搭飛機。
奄列飯

奄列飯係日本嘢食，將西洋奄列包住炒飯，面頭淋上茄醬或者咖喱。
夾鉗

夾鉗係種架生，主要用嚟將兩樣嘢暫時夾埋一齊，通常喺建築工程或者木工用。
奧斯卡金像獎最佳原創音樂

奧斯卡金像獎最佳原創音樂（英文：Academy Award for Best Original Score），係奧斯卡金像獎入面頒嘅其中一個獎。
奧斯卡金像獎最佳實景短片

奧斯卡金像獎最佳實景短片（英文：Academy Award for Best Live Action Short Film），係奧斯卡金像獎入面頒嘅其中一個獎。
奧斯卡金像獎最佳化妝

奧斯卡金像獎最佳化妝（英文：Academy Award for Best Makeup），係奧斯卡金像獎入面頒嘅其中一個獎。
奧斯卡金像獎最佳女主角

奧斯卡金像獎最佳女主角（英文：Academy Award for Best Actress）係奧斯卡金像獎入面頒嘅其中一個獎。
奧斯卡金像獎最佳導演

奧斯卡金像獎最佳導演（英文：Academy Award for Best Directing）係奧斯卡金像獎入面頒嘅其中一個獎。
奧斯卡金像獎最佳攝影

奧斯卡金像獎最佳攝影（英文：Academy Award for Best Cinematography），係奧斯卡金像獎入面頒嘅其中一個獎。
奧斯卡金像獎最佳原創劇本

奧斯卡金像獎最佳原創劇本（英文：Academy Award for Best Original Screenplay），係奧斯卡金像獎入面頒嘅其中一個獎。
大垣

大垣係日本岐阜縣一個市，人口16萬。
維基同享有多媒體嘅嘢：Ogaki, Gifu
大城佑斗

大城佑斗（1996年10月19號—）係日本足球員，打前鋒位置，效力長野帕塞羅。
大坪林站

大坪林站係臺北捷運松山新店線、環狀線嘅一個車站。
大垣勇樹

大垣勇樹（2000年2月28號—）係日本足球員，打前鋒位置，效力盛岡仙鶴。
大坪博和

大坪博和（1979年12月7號—）係日本足球員，司職前鋒，效力過大塚製薬，佐川急便大阪，愛媛FC，及佐川印刷。
大坪由佳

大坪由佳 ，係日本嘅一個女藝人同埋配音員。
大城

大城（Ayutthaya），又譯阿瑜陀耶，係泰國大城府嘅首府，人口五萬。大城亦係古時大城王國嘅首都。
孟希璘

孟希璘（Ball Mang，1990年11月21號—）係香港女藝人，第29期無綫電視藝員訓練班學員，畢業後加入無綫電視，2018年開始拍劇。佢留有一頭短髮，形象比較男仔頭。

個人生活
孟希璘出身一個演藝世家，大姑媽孟秋、二伯父孟海、老頭孟龍都係武打明星，佢嘅女朋友係前無綫電視主持李寶珊，佢哋喺2020年情人節公開呢段同性戀情。
孟床訓

孟床訓，係大韓民國嘅一個男藝人同埋演員。
孟山

孟山（韓文：맹산군／孟山郡 Maengsan gun */?）係朝鮮民主主義人民共和國平安南道嘅一個郡。
孟州

孟州係中國河南焦作一個縣級市，總面積541平方公里，人口36萬。
孟子

孟子（前372年—前289年），即係孟軻，字子舆，又叫尊稱孟夫子。佢係中國戰國時期儒家嘅代表人物，同孔子合稱孔孟。後世尊佢為亞聖，即係喺至聖先師孔子之後。儒家有所謂孔曰成仁，孟曰取義。
孟子言論，集於《孟子》一書。書中後尾定爲《四書》之一，佔四份之一。但按字計，則佔《四書》嘅一半。影響至大。

生平
孟子生平不詳，觀乎生平言論，就活躍於戰國中前期。
相傳孟子係山東鄒縣人，三歲阿爸過咗身，由阿媽養大孟子。好多關於孟子阿媽教孟子嘅故仔，好似「孟母三遷」，都成為咗兒童文學嘅內容。
孟子後生嗰陣專攻儒家學說，經常要周遊列國游說，但各國都唔信佢嗰套學說。結果孟子唯有退隱山東，同弟子一齊著書終老。

學說
孟子見於戰國中前，距戰國開年六七十年，尚百一年先至統一。當時各國全民皆兵，互相攻伐，周禮盪然無存。孟子見到係生靈塗炭，戰場斬殺上萬人，唔係戰死就餓死，到處難民。同二百年前，孔子春秋時期完全唔同。所以孟子思想取態亦有所不同。
孔子主張守禮，回復過去，但孟子就認爲戰亂期，都返唔到轉頭，必要改弦更張，另立方法，達至一統和平。孟子認爲，國君應發善心，不好殺，如果君反覆犯大過，可以另搵人替佢，都唔係周禮嗰套。孟子之於禮，係隨心所欲，唔似孔堅持守禮。
孟子主張人性本性，認為人天生就係善良。佢話「無惻隱之心，非人也」。因為人人都係善良，君王只需要發揮仁慈嘅心，就可以治國平天下。所以人人有心，都隨時可以做到聖人咁，呢個同孔子主張有唔同。因爲孟子認爲性本善，亦帶有慈悲心場，到到爲民情命。

著作
孟子寫咗《孟子》一書，而家留存咗七篇。
孟山都

孟山都（Monsanto，紐交所：MON）係美國一間農業科技公司，1901年創立。
孟德斯鳩

孟德斯鳩（法文：Montesquieu，1689年1月18號—1755年2月10號）係法國啟蒙時期嘅思想家，最出名係提出三權分立嘅學說。
孟德爾

孟德爾（德文：Gregor Mendel，1822年7月20號—1884年1月6號），係奧地利遺傳學家、天主教神職人員，最出名係做青豆雜交實驗去建立遺傳學嘅基礎，研究成果歸納成孟德爾定律。
天秤

天秤（「秤」讀音「稱」），又叫塔式起重機，係建築地盤用嘅巨型起重機。
天秤通常有10層樓咁高，好似個「寸」字形，一邊用嚟吊嘢，中間係控制室，另一邊係以巨型石屎塊確保平衡。
天空亮度

天空亮度係指視覺感受到個天反射同輻射嘅光。
天秤座

天秤座（Libra）係家下八十八西洋星座之一。佢響天球赤道一帶，佔天球面積538平方度。地球北半球來講，天秤座係夏天嘅星座，即係夏夜會見到。肉眼可以睇到嘅星，約莫60粒到。有一到四等星7粒，即係有3等星3粒、4等星4粒。
天秤座係個黃道星座，天文符號♎，響處女座同天蠍座之間。

讀音
「天秤座」呢個天文學名詞係中國天文學會名詞譯名委員會參考咗日文漢字「平秤座」而嚟，係講希臘神話中，正義女神用天平呢個工具去「秤」（衡量）善惡嘅故事，故此採用「天秤」嘅故事而唔係用「天平」呢種磅重工具做中文嘅決定譯名，因此「秤」字唔係讀「平」音，要讀「稱」音。隋朝佛教典籍《大乘大方等日藏經》，按照西方神話故事將而家嘅天秤座譯做「秤量」之神。亦顯示中國最早翻譯呢個星座名嗰時「秤」字係讀「稱」音而唔係讀「平」音。
不過民間約定俗成下，多數人都將「秤」讀「平」音，譬如用「天秤座」命名嘅2012年颱風天秤，香港天文台同各大媒體都一樣讀「平」音。

歷史
天秤座係古希臘托勒密所編嘅托勒密48星座之一。
天空公主

天空公主（英文：Sky Princess）係一架皇家級遊輪，由嘉年華公司（英文：Carnival Corporation & plc）（紐約交易所代號：CCL；倫敦交易所代號：CCL）嘅子公司公主郵輪（英文：Princess Cruises）經營。佢係郵輪公司歷史上第二架以呢個名航行嘅船。佢係公主艦隊第四架皇家級船，喺2019年10月開始運作。呢架船嘅重量係145,281噸（大約係尼米茲級核動力航空母艦嘅1.4倍），長度係330米（比尼米茲級核動力航空母艦嘅332.8米短0.85％），架船有19層甲板，可以容納3,660名乘客，同埋1,346個船員。

規劃同建設
嘉年華公司喺2015年3月首次同意大利第里雅斯特（意大利文：Trieste）嘅造船廠 Fincantieri 簽咗戰略協議，喺2019年至2022年間交付五艘大型遊輪。 喺2015年12月30號，公主郵輪公司正式公佈協議嘅詳情，公主郵輪訂咗四艘當時未改名嘅皇家級郵輪。 訂單嘅造船合約喺2016年4月2號正式確定。喺2017年11月30號，公主郵輪正式宣布第四艘皇家級郵輪嘅船名係天空公主（Sky Princess），用嚟紀念之前一艘同名嘅公主號。
喺2016年11月9號，喺 Fincantieri 嘅 Castellammare di Stabia 造船廠進行隻船嘅船頭鋼材切割儀式之後，正式開始造；喺2017年9月8號，喺 Fincantieri 嘅 Monfalcone 造船廠進行隻船其餘部分嘅鋼材切割作為另一個里程碑（milestone）；隻船嘅龍骨鋪設係喺2018年7月5號進行。喺2019年2月14號，隻船開始浮出（float out；係指造緊嘅船離開船塢，第一次落水上）測試，然後喺2019年9月完成海上試驗。

首次亮相
天空公主喺2019年10月15號喺 Fincantieri 嘅 Monfalcone 造船廠舉行交接儀式（handover ceremony）上，正式交付。
架船喺2019年10月16號為新聞界進行咗一個為期四日嘅服役前（pre-inaugural）shakedown 航行，由第里雅斯特（意大利文：Trieste）去雅典（Athens），中間停靠卡塔羅（Kotor；意大利文：讀音 [ˈkataro]）。  佢喺2019年10月20號進行咗佢嘅正式首航（maiden voyage），係一個來回雅典同巴薩隆拿（Barcelona）之間嘅七日郵輪行程。佢喺2019年秋天喺地中海（Mediterranean）航行咗一個短暫嘅首個季節，之後喺2019年12月1號抵達佢嘅新母港佛羅里達州羅德岱堡（Fort Lauderdale, Florida）嘅大沼澤港（Port Everglades）。由於需求量大，架船喺2019年12月1號同2019年12月4號舉行咗兩次為期三日嘅航程，兩次都係來回大沼澤港同公主礁（Princess Cays）之間。
天空公主喺2019年12月7號喺大沼澤港由美國太空總署（NASA）太空人兼美國海軍船長 Kay Hire 同美國太空總署工程師 Poppy Northcutt 主持洗禮儀式（Christening；係一個正式嘅傳統儀式，目的係為隻船、船員同乘客祈求好運同安全）。

營運航線
一般嚟講，冬天嘅時候，天空公主號會來回大沼澤地港同加勒比（Caribbean）之間。夏天嘅時候，佢會喺歐洲航行，包括波羅的海（Baltic）地區。秋天嘅時候，佢會來回東岸海洋省份（Maritimes），包括紐約、紐英倫（New England）等。

設計同埋規格
天空公主嘅重量係145,281 GT ，長度係330.0米（1，082.7呎），食水（draft）深度係8.49米（27.9呎），寬度（beam）係38.4米（126呎）。 佢係由柴電動力系統（diesel-electric genset system）驅動，總共有四個 Wärtsilä 引擎，總輸出功率係62.4百萬瓦（83,700馬力）。主要係透過兩個螺旋槳（propellers）推進，每個螺旋槳由一個18百萬瓦（24,000馬力）嘅摩打推動。呢個系統令到架船嘅服務速度（service speed）達到21.9節（每個鐘頭40.6公里；每個鐘頭25.2英里），最大速度達到23節（每個鐘頭43公里；每個鐘頭26英里）。船上有1，830間客房同757個船員艙，81％嘅客房有露台，呢架船最多可以坐5,800個乘客同船員。
天空之城

《天空之城》（日文：天空の城ラピュタ）係日本知步里工作室喺1986年8月2號上畫嘅一套長篇動畫片，宮崎駿導演，高畑勳監製。1987年6月26號喺香港上畫。
富岡町

富岡町（日文：富岡町／とみおかまち Tomioka machi */?）係日本福島縣雙葉郡嘅一個町。
富山貴光

富山貴光（1990年12月26號—）係日本足球員，司職前鋒，效力鳥棲砂岩。
富山達行

富山達行（粵拼：fu3 saan1 daat6 hang4；日文：冨山 達行(Tomiyama Tatsuyuki)；1982年8月27號—）係日本足球員，關東地方千葉縣人。司職後衞，效力過湘南比馬同埋鳥取飛翔。
富岡美沙子

富岡美沙子 ，係日本嘅一個女藝人同埋配音員。
富岡製絲廠同絲綢產業遺產群

富岡製絲廠同絲綢產業遺產群係個喺日本嘅世界遺產，登錄喺聯合國教科文組織嘅世界遺產名錄。
尼皮貢河

尼皮貢河（英文：Nipigon River）係加拿大安大略西北部一條河，連接尼皮貢湖同蘇必略湖，全長48公里。
尼祿

尼祿（拉丁文：Nero，37年12月15號—68年6月9號）係羅馬帝國第五位皇帝，54年到68年在位。
尼祿嘅統治唔太受人民歡迎，又對基督徒大力迫害，而64年羅馬城嘅大火亦被認為係佢搵人放火。種種暴政令各地人民響應推翻佢，搞到佢最後自殺死。
尼科西亞

尼科西亞（希臘文：Λευκωσία）係塞浦路斯首都，亦係北塞浦路斯政權嘅首都。
呢座城市最出名嘅體育會，係尼科西亞阿普爾。
尼當比利

尼當比利（粵拼：nei4 dong1 bei2 lei6，法文：Tanguy Ndombele，1996年12月28號—）係一個男足球員，佢嚟自法國，踢緊中場，喺2016年正式出道。

葳蕤史
呢節要加長。
尼瓦爾文維基百科

尼瓦爾文維基百科係維基百科協作計劃嘅尼瓦爾文版，由非牟利組織──維基媒體基金會維持負責。家下係各語言嘅維基百科計劃中，規模排名響60名以內（跟文章數量計），有超過7萬篇文。
尼爾斯芬森

尼爾斯芬森（丹麥文：Niels Finsen，1860年12月15號—1904年9月24號）係丹麥法羅群島嘅醫生、科學家。佢喺1903年因為發明光線放射治療尋常狼瘡嘅療法得到諾貝爾生理學或醫學獎。
大嶺村

大嶺村 (廣州)：喺廣東省廣州市，分別喺番禺區蓮花山鎮同花都區雅瑤鎮。
大嶺村 (湛江)：喺廣東省湛江市，分別喺遂溪縣新華鎮、成月鎮、北坡鎮同埋廉江市橫山鎮。
大嶺村 (韶關)：喺廣東省韶關市新豐縣梅坑鎮。
大嶺村 (河源)：喺廣東省河源市龍川縣新田鎮。
大嶺村 (東莞)：喺廣東省東莞市大嶺山鎮。
大嶺村 (清遠)：喺廣東省清遠市，分別喺星子鎮同埋西江鎮嗰邊。
大嶼山大澳遊樂場

大嶼山大澳遊樂場，香港公園之一，遊樂場之一，位於大嶼山大澳，石仔埗近大澳大會堂，英文叫Tai O Recreation Ground。行政上歸離島區。設施有硬地球場、籃球場，以及七人足球場。埸地由康樂及文化事務署管理。
大嶺峒

大嶺峒（Tai Leng Tung）係香港嘅山，海拔高291米，喺西貢區，附近範圍劃咗入清水灣郊野公園。
大嶼山

大嶼山（「嶼」字有地名變讀，讀「如」；粵拼：daai6 jyu4 saan1；英文：Lantau Island，原爲Lantao，南大澳之葡音），有時亦叫大嶼，係香港一島，係香港各島之中最大。喺佔西南一帶。大嶼山面積有一百四十四平方公里，大過香港島百分之八十四左右。行政上，大嶼山大部分歸入離島區，但係大嶼山東北，因爲舊時居民生活靠荃灣，就歸荃灣區，當中包括陰澳、竹篙灣同埋汲水門等。
大嶼山以前交通唔方便、遠離市區，唔少地方都未開發；但因為咁，大嶼山就成為咗香港市民度假嘅勝地。之不過，二十世紀九十年代尾，赤鱲角新機場起好，有東涌新市鎮，有機場核心計劃中嘅青馬大橋同汲水門大橋，大嶼山同市區就駁通晒。香港人同遊客好易去大嶼山。
史上文獻，如鄭和之航海圖，又有大奚、小奚。大奚就係大嶼山，因爲島之故，又寫大奚山。《香港雜記》繙英文Lantao做靈濤，叫靈濤島或靈濤之島。

名
大嶼山，原本叫係叫大嶼，大島咁解。
海上面嘅島，以前都叫山，所以大嶼山都係大島咁解。

英文名
英文Lantau，以前多數寫做Lantao。有說係來大嶼山頂叫爛頭山，所以外國人叫佢lantau。
香港開埠前後，美國人衞三畏喺佢本書度，指明Lantao實情係南大澳（Nam-tai-o）。大澳係舊時全島最多人嘅地方，Lantao葡萄牙人記錄而來。

嶼字嘅發音
廣東話（有時又叫廣州話）入面，「嶼」係讀「罪」，傳聞讀「大罪山」唔吉利，所以要改讀「大如山」。但亦有可能有邊讀邊。
大嶼山巴士跌落山坑

大嶼山巴士跌落山坑係喺1973年7月22號響香港大嶼山嘅交通失事，有成17死23傷，係嗰時香港開埠以嚟死得人最多、同而家為止死得第四多人嘅交通意外。
出事係星期日下晝兩點半，新大嶼山巴士嘅36座位巴士由昂坪開去梅窩，喺羗山同深屈道交界避一架私家車，失控撞向右邊山坡，反彈撞穿防撞欄，跌咗300呎（100米）之下嘅山坑。唔死得嘅乘客話，架巴士落地嗰吓，十足爆炸咁。巴士個頂撞到揭開，揈咗部份乘客出外便嘅山邊。政府派出成百人同五架直升機去現場救人，個山頭環境好惡搞，拯救人員搞足七個鐘先救晒啲死同傷嘅出嚟。
意外之後，寶蓮寺嘅僧人喺嗰度做咗場法事。路旁重放咗「南無阿彌陀佛」嘅石牌。事後巴士司機被控危險駕駛罪，罰款千五蚊同停牌十二個月。
大嶼八角

大嶼八角（粵拼：daai6 ji4 baat3 gok3；學名：Illicium angustisepalum）係八角茴香科八角屬嘅常绿喬木，原產地喺香港，而家喺香港嘅大嶼山大東山同鳳凰山上邊同廣東沿海嘅島入面搵到。佢亦係瀕危植物之一。

形態
葉長圓形或橢圓，革質，4~6嚿假輪生，先端漸尖或直接尖，基部越嚟越窄，葉柄上邊有長10~25mm嘅窄翼。花梗長12~14毫米；最大嘅花有窄嘅長圓形片膜，長14~15mm，闊30~35絲米，公芯大概24條，長25~28絲米，花絲長12~16絲米，花藥長11~13絲米；子房長13~17絲米，花柱長22~25絲米。呢種植物同白蘭一樣，開完花後唔結果。

用途
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
呢種植物既可以做觀景植物，又可以做藥，專醫感冒、發燒、發熱、頭痛嘅病。

發現史
呢種植物喺1905年2月15號從香港大嶼山嘅鳳凰山度採集返嚟，直到1947年先至改成而家噉嘅名。
大嶼山新主題公園

大嶼山新主題公園係香港一個計劃緊嘅主題公園，由香港政府喺2004年提出，建議喺香港新界大嶼山東涌附近起香港第3座主題公園。根據香港行政長官喺2004年發表嘅《施政報告》，喺同年2月成立咗大嶼山發展專責小組，構思喺東涌東部嘅海旁區適合發展做主題公園。東涌東部鄰近香港國際機場同港珠澳大橋，有完善嘅道路網，長遠嚟講有潛力發展做香港居民同外地遊客嘅一個主要旅遊點，同埋配合北大嶼山新市鎮未來發展。
大嶼山東北

大嶼山東北係香港大嶼山嘅東北部份，行政上屬荃灣區，地方包括青洲仔半島、陰澳、竹篙灣同汲水門等等。因為過去呢區同荃灣區關係比較密切，有街渡連接兩區，所以歸入荃灣區而唔係離島區。
室內空氣質素資訊中心

室內空氣質素資訊中心係香港環境保護署同香港生產力促進局管嘅博物館，喺九龍塘達之路生產力大樓入面，2001年1月開張。
室內設計

室內設計（粵音：sat1 noi6 cit3 gai3 | 英文：interior design）係設計嘅一門領域，專門研究點樣改善一間建築物嘅內部，達致更加健康同有美感嘅室內環境。
室園丈裕

室園丈裕 ，係日本嘅一個男配音員。

配音作品一覽
呢個表唔完整，歡迎加料。
室宿

室宿，來自敦煌莫高窟古卷星圖。
室宿（Encampment）係廿八宿之一，北方玄武七宿第六宿。
室宿有星官11個，分別係室、離宮、螣蛇、雷電、土公吏、壘壁陣、羽林軍、天綱、北落師門、鈇鉞同埋八魁。
室內中庭

室內中庭係建築物嘅空間，形式類似室外中庭，通常喺中心位置，有至少幾層樓高，頂部可以係天窗或者天花板。呢種設計通常出現喺多層商場。
室內運動場

室內運動場，又叫體育館，係室內地方嘅運動場，通常都係多用途，可以打籃球、排球、羽毛球等等，甚至可以搞其他唔係運動嘅活動，譬如展覽。
室內運動場好多時都係一座獨立建築物，但有例外（譬如香港嘅市政大廈）。
室女A星系

室女A星系係個喺室女座嘅橢圓星系，距離地球5350萬光年，入面有約莫12,000個球狀星團。
室女座

處女座（Virgo），又叫乙女座，室女座，係家下八十八西洋星座之一。佢響天球赤道一帶，佔天球面積1294平方度。地球北半球來講，室女座係春天嘅星座，即係春夜會見到。肉眼可以睇到嘅星，約莫95粒到。有一到四等星15粒，即係有1等星1粒、3等星3粒、4等星11粒。

歷史
喺希臘神話裏面，賜畀大地豐盛嘅穀物之神狄美特（Demeter），被描寫成用左手攞小麥嘅仙女。任何穀物、蔬果、花朵等一切植物，甚至湧泉，都係歸佢管。
室女座係古希臘托勒密所編嘅托勒密48星座之一。

故仔
狄美特為天神宙斯生咗一個女，叫泊瑟芬（Persephone），兩母女喺地中海嘅西西里島，過住幸福嘅生活。
有一次泊瑟芬同朋友一齊去摘花，俾一朵開有100朵花嘅水仙花深深吸引住，於是走上去摘。但大地突然裂開，跟住冒出一架黑色嘅馬車，原來揸嗰架馬車嘅係冥王哈德斯。佢出其不意咁捉住泊瑟芬，並帶佢落地獄度做自己嘅新娘。
狄美特發現個女唔見咗，搏命咁搵，最終只搵到佢嘅衣帶，後來先知道原來係哈德斯擄走。然後佢想救返自己個女，但因為佢係管理農作物嘅神，所以佢一離開，啲農作物就唔會結果，人類就無嘢食，咁宙斯就出面叫哈德斯放人。喺放人之前，哈德斯畀咗粒好奇怪嘅嘢泊瑟芬食，食完之後佢成年得四份一時間可以同佢阿媽一齊。同佢阿媽一齊嘅時候，大地就開始開花，就形成咗人間嘅春天啦。
室井市衛

室井市衛（1974年6月22號—）係日本足球員，司職後衞，效力過鹿島鹿角，浦和紅鑽，大阪櫻花，神戶勝利船，及橫濱FC。
始興縣

始興 （郵政式拼音：Chihing，粵拼：ci2 hing1），喺廣東韶關度，家下係韶關市一個縣，叫始興縣。最初呢度係喺三國，由吳國開始設立嘅郡，叫始興郡。

地理
始興響韶關市東北部，居響湞江中游。

山
北便有丹鳳山，南便有機山。

水
北便有湞水由南雄入，西南去到圓嶺舖，躍溪水北流入來。
南便有墨江，出自西南沙子嶺，向東行係叫清化水，屈西北叫涼傘水，右合翔水就係始興水，即係古時斜階水。向西北過同官石水合埋，再向西北合水貞水入曲江。

史
三國吳國係永安地，公元263年建始興縣。
大清時係隸南雄直隸州，有清化徑巡司，駐響城驛。

政區
東便同江西省全南縣相連，而南便係翁源縣、西便係仁化縣、北面係南雄市。
始終有你

《始終有你》係香港政府為香港特區成立10周年紀念製作嘅主題曲，由好多個香港歌手合唱，按演出嘅先後次序有劉德華、譚詠麟、古巨基、陳慧琳、李克勤、容祖兒、陳奕迅、Twins、莫華倫、李龍、尹飛燕同埋郎朗。
隻歌由金培達作曲，陳少琪填詞。喺2007年4月開始一路喺香港電視台嘅黃金時間入面播。政府亦第一次將宣傳影片及MP3檔放喺香港政府網站畀人免費下載，重提供原唱版、純音樂版同卡拉OK版三個唔同嘅版本。
有香港網民改編呢首歌做《福佳始終有你》。
始太古代

始太古代係太古宙入面第一個代，響38億年到36億年之前，即係響古太古代之前。
地質時代
始建國

始建國係新朝皇帝王莽嘅年號，相當於公元9年到13年，前後總共5年。係中國史上第一個用三個字嘅年號。
左邊幅圖顯示始建國喺新朝時期個位。
始新世

始新世係古近紀入面第二個世，響5600萬年到3390萬年之前，即係響古新世之後、漸新世之前。
地質時代
始盜龍

始盜龍（粵拼：ci2 dou6 lung4，Eoraptor），恐龍一種，係蜥形綱恐龍總目龍盤目嘅其中一種屬。
始祖地猿

始祖地猿（英文：Ardipithecus ramidus，又叫地猿始祖種同地猿祖先種，中文音譯做拉米達地猿或拉密達地猿）係1994年取嘅名，目前第一個發現嘅化石係大約440萬年前嘅。近期據科學家嘅研究指出，人類嘅祖先可能唔係人猿，而應該係拉密達猿人。
富士越龍圖

富士越龍圖，日本畫一幅，手畫浮世繪一幅，有絹本同紙本。江戶時代後期，畫師葛飾北齋作品，亦係佢至後之作。然而又有話出自佢個女葛飾應為。絹本紙本，落款印章都有唔同。絹本藏喺北齋館。而紙本個人所藏，有佐久間象山畫贊。當今日文寫做富士越龍図。
畫上富士山黑煙繞上，有龍煙中飛上天。紙本畫贊題筆
「
滄海翻波起伏龍飛騰倐

象山平子明題
」
絹本紙本邊幅先至最後作品，各家有唔同意見。
富士山朝聖之旅

《富士山朝聖之旅》（A Wanderlust for Fuji）係香港電視娛樂製作嘅遊埠節目，由岑樂怡、黃溢濠主持，2019年8月4號到10月20號逢禮拜日20:00-20:30喺ViuTV播。節目主持會去到日本富士山。
富士山係日本嘅象徵，係日本第一嘅高山，各種趣味傳說每年都吸引咗唔少日本人同埋外國人前往。去關東旅行，大家總係會追住富士山去朝聖，甚至日本各縣都爭相競爭，自稱擁有最佳富士山嘅全景。呢個節目裏面，主持人就會帶大家全天候圍繞富士山去玩，走訪山梨縣、靜岡縣同埋神奈川縣，解構鮮為人知嘅富士山秘密之外，亦都會介紹呢幾個地方唔可以錯過嘅文化、名勝同埋購物景點。
富士見野

富士見野係日本埼玉縣一市，人口有11萬。
富士汽車

富士汽車，粵語花名掃把佬，係日本一間跨國汽車製造商，1953年成立。
而家呢間公司由生產部分汽車引擎嘅豐田汽車20%嘅股份。
富士市

富士係日本靜岡縣一個特例市，人口25萬。
富士祐樹

富士祐樹（1981年5月7號—）係日本足球員，司職後衞，效力過德島漩渦，北九州向日葵，及FC岐阜。